In English ГалоўнаяТэатрНавіныВясельнае падарожжа Вясельнае падарожжа 19 ліпеня Спектакль “Вяселле” ў Мінску зараз не ўбачыць. Іспанія, Грузія, Францыя, Румынія, Расія, Украіна – сумесная пастаноўка Нацыянальнага акадэмічнага тэатра імя Янкі Купалы, Міністэрства культуры Рэспублікі Беларусь, Міжнароднай канфедэрацыі тэатральных саюзаў і Міжнароднага тэатральнага фествалю імя А. Чэхава пры падтрымцы Міждзяржаўнага фонда гуманітарнага супрацоўніцтва дзяржаў-удзельніц СНД гастралюе па свеце ўжо некалькі год. Толькі ў чэрвені “Вяселле” паказалі на Міжнародным тэатральным фестывалі ў Сібіу і на Чэхаўскім фестывалі ў Маскве. Актрыса Зінаіда Зубкова, якая выконвае ў спектаклі ролю маладой нявесты Дашанькі, расказала, з чаго ж пачалося вялікае вясельнае падарожжа Купалаўскага тэатра. – Рэжысёр Уладзімір Панкоў паглядзеў фільм “Вяселле” 1944 года з Ранеўскай і Гарыным. Так атрымалася, што амаль адразу ж яму пазваніў Валерый Іванавіч Шадрын, дырэктар Чэхаўскага фестывалю: “Давай зробім сумесны спектакль з Беларуссю”. І першае, што прыйшло Панкову ў галаву, – “Вяселле”.